《按治周公命有司为予筑草亭三间于小西湖之北予峻辞弗获且感且愧纪以是诗》
明代·张诩

城西一亩也堪宫，更赏新亭结构雄。乐道清时非戴简，买园古洛又文忠。

鹑居岂有离人意，鷇食偏无济世功。目断长江秋色晚，欲从何处送飞鸿。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。